A kurzus kódjai: BBN-FIL-341.03 BMA-FILD-341.03 TANM-FIL-341.03 	
A kurzus megnevezése: Politikai filozófia	
A kurzus megnevezése angolul: Political Philosophy 	
A kurzus időpontja és helye: kedd 16:00-17:30, MÚK 4/i, -109 (alagsor) 	
A kurzus első foglalkozása február 11-én	
A kurzus előadója: Orthmayr Imre	

A kurzus előfeltétele(i): Filozófia BA-soknak BBN-FIL-342 (gyenge előfeltétel), Filozófia MA-soknak BMA-FILD-342 (gyenge előfeltétel) 	
A jegyszerzés módja(i): Szóbeli vizsga	
Követelmények: A kötelező vizsgairodalom ismerete	

A kurzus leírása, tematikája: 
Az előadássorozat történeti és szisztematikus áttekintést nyújt a politikai filozófiáról a következő témakörökben: A politikai filozófia tárgya. Az antik és az újkori politikai filozófia különbsége. A korai újkori szerződéselméletek (Hobbes, Spinoza, Locke) és 20. század végi kommentárjaik (Kavka, Hampton, Simmons). A korai újkori szerződéselméletek kortárs kritikái (Hume, Rousseau, Burke). Montesquieu: a politikai szociológia kezdete. Adam Smith, Hegel és Marx: a munkamegosztás, a „polgári társadalom” és az osztályok elmélete. 19 századi klasszikus liberálisok (Constant, Tocqueville, Mill). A szerződéselméletek 20. század végi újjászületése (Rawls, Gauthier, Scanlon). Liberalizmus, libertarizmus és kommunitarizmus a 20. század második felében (Hayek, Rawls, Nozick, Sandel). Egyenlőség és tolerancia (Rawls, Nagel, Dworkin, Raz).

A kurzushoz tartozó kötelező irodalom:
Huoranszki Ferenc (szerk.): Modern politikai filozófia. Osiris – Láthatatlan Kollégium, Budapest 1998.
MA-sok számára ezen felül: Jean Hampton: Political Philosophy, 1-3. fejezet. Westview, Boulder 1997.

Ajánlott irodalom: 
Jean Hampton Political Philosophy c. könyvének további fejezetei.
Leo Strauss – Joseph Cropsey (szerk.): A politikai filozófia története, I-II. kötet. Európa, Budapest 1994.
Pierre Manent: A liberális gondolat története. Tanulmány, Pécs 1994.
John Plamenatz: Man and Society. Political and Social Theories from Machiavelli to Marx. Longman, London-New York, 1963, 1992.
Lendvai L. Ferenc – Orthmayr Imre (szerk.): Újkori társadalomfilozófia (szöveggyűjtemény), I-II. kötet. Miskolci Egyetemi Kiadó 2000.